5ί9Π3ΐυΓθ ΝοΙ 


ΙοοβΙίοη: ΑΙΗβ|5, ΕΙΙιηϊΚο 

20 Μαΐου 2016 


ΤΕΥΧΟΣ Δ.Δ.Σ. 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Αρ. Φύλλου 216 


ΔΙΑΚΗΡΥΞΕΙΣ 

ΥΠΟΥΡΓΟΣ ΕΠΙΚΡΑΤΕΙΑΣ 


Π) 


Αριθμ. Διακ. 1/2016 

Ο Υπουργός Επικράτειας προκηρύσσει τη διενέργεια 
Δημοπρασίας για τη χορήγηση τεσσάρων (4) αδειών 
παροχών περιεχομένου επίγειας ψηφιακής τηλε¬ 
οπτικής ευρυεκπομπής ελεύθερης λήψης εθνικής 
εμβέλειας ενημερωτικού προγράμματος γενικού 
περιεχομένου για τη μετάδοση υψηλής ευκρίνειας 
(ΗίξΐΗ άθίΐηίΐΐοη), για την κάλυψη του συνόλου της ελ¬ 
ληνικής επικράτειας, με δεκαετή διάρκεια, σε εφαρμογή 
των διατάξεων του Ν. 4339/2015 (ΦΕΚ Α'/133). 

Η δημοπρασία θα διεξαχθεί σε τέσσερις (4) διαδοχικές 
φάσεις πολλαπλών γύρων με αυξανόμενο τίμημα, μία (1) 
φάση για κάθε άδεια (Α1, Α2, Α3, Α4). Κάθε φάση αποτε- 
λείται από δύο (2) στάδια, ήτοι α) το στάδιο υποβολής 
προσφορών μέσω ηλεκτρονικού συστήματος (Στάδιο 
1) και β) το στάδιο υποβολής κλειστών/σφραγισμένων 
προσφορών (Στάδιο 2). Μετά το πέρας κάθε φάσης, χω- 
ρεί αμέσως η διενέργεια της επόμενης. 

Κάθε συμμετέχων δύναται να ανακηρυχθεί υπερθεμα- 
τιστής για τη χορήγηση μίας (1) μόνο άδειας. 

Η τιμή εκκίνησης για κάθε δημοπρατούμενη άδεια 
ορίζεται στο ποσό των τριών εκατομμυρίων ευρώ 
(3.000.000,00 €). 

Το πλήρες κείμενο της Προκήρυξης με τα Παραρτή¬ 
ματα αυτής είναι αναρτημένα στην ελληνική και αγγλι¬ 
κή γλώσσα στις ιστοσελίδες του Υπουργού Επικράτειας 
νννννν.γρθρίΚΐ'θΐθώε.ςιΐ', της Γ.Γ.Ε.Ε νννννν.ιτίθάώ. 90 ^ 91 " 
καθώς και στον ιστότοπο του Προγράμματος Δι@ύγεια: 
Μΐΐρ5://άί3ν9θί3.9ον.9Γ. 

Τα απαιτούμενα δικαιολογητικά και οι προϋποθέσεις 
συμμετοχής των υποψηφίων, τα στάδια της διαγωνι- 
στικής διαδικασίας και οι όροι διεξαγωγής της Δημο¬ 
πρασίας, καθώς και οι όροι των χορηγούμενων αδειών 
περιλαμβάνονται στην Προκήρυξη και τα Παραρτήματα 
αυτής. 

Ο διαγωνισμός θα διεξαχθεί με χρήση του ηλεκτρο¬ 
νικού συστήματος υποβολής προσφορών το οποίο θα 
διατεθεί από την Επιτροπή Διενέργειας Διαγωνισμού και 
ταυτόχρονη υποβολή εντύπων προσφορών. 


Οι υποψήφιοι υποβάλλουν τους φακέλους αιτήσεων 
συμμετοχής στην ελληνική γλώσσα στη Γενική Γραμ¬ 
ματεία Ενημέρωσης και Επικοινωνίας (Τμήμα Γενικού 
Πρωτοκόλλου), Φραγκούδη 11 και Αλ. Πάντου, Καλλιθέα 
και σε ηλεκτρονική μορφή (σε αρχείο Ράί)μέσω ηλεκτρο¬ 
νικού ταχυδρομείου στη διεύθυνση άί39οηί5ΐηο5ΐ:ν@ 
ίηΤορθΠ9ον.9Γ της Γενικής Γραμματείας Ενημέρωσης 
και Επικοινωνίας εντός προθεσμίας σαράντα πέντε (45) 
ημερών από τη δημοσίευση της παρούσας στην Εφημε¬ 
ρίδα της Κυβερνήσεως (Τεύχος Διακηρύξεων Δημοσίων 
Συμβάσεων). 

Οι υποψήφιοι οφείλουν να καταβάλουν για την εξέ¬ 
ταση της αίτησης συμμετοχής τους παράβολο υπέρ του 
Δημοσίου ποσού τριάντα χιλιάδων ευρώ (30.000,00€), 
διαφορετικά η αίτηση θα απορρίπτεται ως απαράδεκτη. 

Οι υποψήφιοι που μετά τον έλεγχο των φακέλων από 
την Επιτροπή Διενέργειας Διαγωνισμού θα επιλεγούν 
για να συμμετάσχουν στη Δημοπρασία οφείλουν να 
προσκομίσουν εγγυητική επιστολή συμμετοχής ποσού 
τριών εκατομμυρίων ευρώ (3.000.000,00 €) και διάρκειας 
ισχύος τριακοσίων εξήντα πέντε (365) ημερών από την 
ημερομηνία έκδοσής της. 

Η περίληψη της Προκήρυξης θα δημοσιευθεί και στην 
αγγλική γλώσσα σε τρεις (3) ημερήσιες εφημερίδες ευ- 
ρείας κυκλοφορίας του διεθνούς τύπου. 

Αθήνα, 17 Μαΐου 2016 

Ο Υπουργός 

ΝΙΚΟΛΑΟΣ ΠΑΠΠΑΣ 


( 2 ) 


96 ΑΝΩΤΕΡΗ ΔΙΟΙΚΗΣΗ ΤΑΓΜΑΤΩΝ 
ΕΘΝΟΦΥΛΑΚΗΣ «ΧΙΟΣ» 

Αριθμ. Διακ. 7/2016 

1. Αναθέτουσα Αργή: 96 ΑΝΩΤΕΡΗ ΔΙΟΙΚΗΣΗ ΤΑΓΜΑ¬ 
ΤΩΝ ΕΘΝΟΦΥΛΑΚΗΣ/40 ΕΠΙΤΕΛΙΚΟ ΓΡΑΦΕΙΟ (96 ΑΔ- 
ΤΕ/4ο ΕΓ) 

2. Είδος Διαγωνισμού: Ανοιχτός διαγωνισμός σύμφωνα 
με τις διατάξεις του Π.δ. 118/2007. 

3. Αντικείμενο Διαγωνισμού: Προμήθεια οπωροκη- 
πευτικών για τις ανάγκες των Μονάδων της 96 ΑΔΤΕ. 

4. Συνολική εκτιμώμενη αξία: Η εκτιμώμενη δαπάνη 
χωρίς Φ.Π.Α. θα ανέρχεται σε εκατό είκοσι πέντε χιλιάδες 
ευρώ (125.000,00 €) περίπου. Οι ποσότητες των συγκε¬ 
κριμένων ειδών δεν δύναται να υπολογιστούν με ακρί¬ 
βεια καθόσον εξαρτώνται από λόγους μη δυνάμενους 
να προβλεφθούν μελλοντικά, όπως ζήτηση προϊόντων, 
επάνδρωση - ανάγκες Μονάδων κ.λπ. 

5. Κριτήριο κατακύρωσης της προμήθειας θα απο- 
τελέσει η χαμηλότερη τιμή, όπως αυτή συνάγεται από 
το μεγαλύτερο ποσοστό εκπτώσεως επί τοις % επί της 
μέσης τιμής λιανικής πώλησης των ειδών επί του «Δελ¬ 
τίου ΠιστοποιήσεωςΤιμών»τουΤμήματος Εμπορίουτης 
Περιφέρειας Αττικής. 

6. Η συμβατική υποχρέωση του προμηθευτή θα είναι 
διάρκειας 1 έτους, με δικαίωμα παράτασης της ισχύος 
της σύμβασης μέχρι 6 μήνες μονομερώς από την υπη¬ 
ρεσία και μέχρι ακόμη 6 μήνες, με σύμφωνα γνώμη και 
των δύο μερών. 

7. Χρονικές προθεσμίες του διαγωνισμού: 

α. Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ), μέσω της διαδικτυα- 
κής πύλης νννννν.ρΐ'οιτιίΐΓίθυε.ςιον.ςιΐ'. 

β. Το πλήρες σώμα της διακήρυξης του διαγωνισμού 
θα ανατηθεί σε ηλεκτρονική (ράί) μορφή στη διαδικτυ- 
ακή πύλη νννννν.ρΐ'οιτιίΐΓίθυε.ςον.ρΐ'του ΕΣΗΔΗΣ. 

γ. Ως καταληκτική ημερομηνία υποβολής των προσφο¬ 
ρών στη Διαδικτυακή πύλη νννννν.ρΐΌΐτιίΐΓίθυε.ςιον^ΐ'του 
ΕΣΗΔΗΣ, ορίζεται η 19 Ιουνίου 2016, ημέρα Κυριακή. 
Μετά την παρέλευση της καταληκτικής ημερομηνίας και 
ώρας, δεν υπάρχει η δυνατότητα υποβολής προσφοράς 
στο Σύστημα. Ο χρόνος υποβολής της προσφοράς και 
οποιαδήποτε ηλεκτρονική επικοινωνία μέσω του συστή¬ 
ματος, βεβαιώνεται αυτόματα από το σύστημα με υπη¬ 
ρεσίες χρονοσήμανσης. Λοιπές ημερομηνίες σχετικές 
με τη διαδικασία του διαγωνισμού, θα γνωστοποιούνται 
αυτόματα, μέσω του συστήματος του ΕΣΗΔΗΣ. 

δ. Σε περίπτωση τεχνικής αδυναμίας λειτουργίας του 
ΕΣΗΔΗΣ, ή άλλου ανυπέρβλητου κωλύματος, οφειλό- 
μενου σε γεγονότα μη δυνάμενα να προβλεφθούν, η 
96 ΑΔΤΕ θα προχωρήσει στη διεξαγωγή του διαγωνι¬ 
σμού χωρίς τη χρήση του υπόψη συστήματος, σύμφω¬ 
να με τις προβλέψεις του άρθρου 6, παράγραφος 4 του 
Ν.4155/2013. Σε αυτή την περίπτωση: 

(1 )Ταπροβλεπόμεναδικαιολογητικά από τους όρους 
της διακήρυξης, να υποβληθούν σε έντυπη μορφή στα 
γραφεία της 96 ΑΔΤΕ/4ο ΕΓ (Στρατόπεδο «ΓΚΙΑΛΑ», Χίος, 
ΤΚ 82132). 

(2) Καταληκτική ημερομηνία υποβολής των προσφο¬ 
ρών, Δευτέρα 27 Ιουνίου 2016 και ώρα 09:00. 

(3) Η αποσφράγιση του υποφακέλου «Δικαιολογητικά 
Συμμετοχής Τεχνική Προσφορά», θα πραγματοποιηθεί 
στα γραφεία της 96 ΑΔΤΕ, τη Δευτέρα 27 Ιουνίου 2016 
και ώρα 10:00. 

(4) Η αποσφράγιση του υποφακέλου «Οικονομική 
Προσφορά», θα πραγματοποιηθεί στα γραφεία της 96 
ΑΔΤΕ την Πέμπτη 07 Ιουλίου 2016 και ώρα 10:00. 

8. Οι συμμετέχοντες στο διαγωνισμό είναι υποχρεωμέ¬ 


νοι να προσκομίσουν με την προσφορά τους και εγγυ¬ 
ητική επιστολή συμμετοχής στο διαγωνισμό ύψους 2% 
επί της εκτιμώμενης αξίας της προμήθειας χωρίς ΦΠΑ, 
ήτοι ποσού δύο χιλιάδων πεντακοσίων ευρώ (2.500,00 €). 
Ενώ ο μειοδότης για υπογραφή της σχετικής σύμβασης 
οφείλει να προσκομίσει στην 96 ΑΔΤΕ/4ο ΕΓ εγγυητική 
επιστολή καλής εκτέλεσης της σύμβασης ύψους 5% επί 
της εκτιμώμενης αξίας της προμήθειας χωρίς ΦΠΑ, ήτοι 
ποσού έξι χιλιάδων διακοσίων πενήντα ευρώ (6.250,00 €). 

9. Αποστολή της προκήρυξης στον Ελληνικό Τύπο: 
19 Μαΐου 2016. 

10. Τα έξοδα δημοσίευσης θα βαρύνουν την Υπηρεσία. 

11. Διεύθυνση για τη λήψη εγγράφων του διαγωνισμού 
και λοιπές πληροφορίες θα δίνονται κατά τις εργάσιμες 
ημέρες και ώρες (07:00 έως 15:00), από την 96 ΑΔΤΕ/4ο 
ΕΓ, Στρατόπεδο «ΓΚΙΑΛΑ», Χίος, ΤΚ 82132, τηλέφωνο 
2271084242, Ρδχ: 2271027400, Τχης (ΕΜ) Αθανάσιος 
Τσιούμας. 

Ο Διοικητής 
ΓΕΩΡΓΙΟΣ ΜΠΙΚΑΚΗΣ 


(3) 

ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ Α.Ε. 

ΓΕΝΙΚΗ ΔΙΕΥΘΥΝΣΗ ΔΙΚΤΥΟΥ 

ΔΙΕΥΘΥΝΣΗ ΣΥΝΤΗΡΗΣΗΣ ΓΡΑΜΜΗΣ 

Αριθμ. Διακ. 1516Α 

1. Η Διεύθυνση Συντήρησης Γραμμής του ΟΡΓΑΝΙΣ¬ 
ΜΟΥ ΣΙΔΗΡΟΔΡΟΜΩΝ ΕΛΛΑΔΟΣ Α.Ε., προκηρύσσει 
ανοιχτό διαγωνισμό για την ανάθεση του έργου: «ΕΡ¬ 
ΓΑΣΙΕΣ ΠΡΟΣΤΑΣΙΑΣ ΚΟΙΤΗΣ ΠΟΤΑΜΟΥ ΕΝΙΠΕΑ» 
(Α.Δ.1516Α) με προϋπολογισμό διακόσιες εβδομήντα 
χιλιάδες ευρώ (270.000,00 €) χωρίς Φ.Π.Α., συμπεριλαμ¬ 
βανομένων Γ.Ε. και Ο.Ε., απροβλέπτων και αναθεώρησης. 
Το έργο αφορά σε εργασίες κατηγορίας ΟΔΟΠΟΙΙΑΣ με 
προϋπολογισμό 270.000,00 ευρώ (δαπάνη εργασιών, 
Γ.Ε. και Ο.Ε., απρόβλεπτα και αναθεώρηση), χωρίς Φ.Π.Α. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού από τα γραφεία της 
Διεύθυνσης Συντήρησης Γραμμής του ΟΣΕ Α.Ε. στην 
Αθήνα - οδός Καρόλου 1-3 - 5ος Όροφος - Πληροφο¬ 
ρίες: Καλαμπόκη Θάλεια, τηλ.: 210 5297597, μέχρι την 
2-6-2016. Η Διακήρυξη του έργου είναι τύπου Β' και 
έχει συνταχθεί σύμφωνα με την «Αναθεώρηση προτύ¬ 
πων τευχών διακηρύξεων δημοσίων έργων» που δη- 
μοσιεύθηκε στην Εφημερίδα της Κυβερνήσεως (ΦΕΚ Β' 
311/15.2.2016). Για την παραλαβή των τευχών οι ενδια¬ 
φερόμενοι καταβάλλουν ποσό που ανέρχεται σε 20,00 
ευρώ. Οι ενδιαφερόμενοι έχουν επίσης τη δυνατότητα 
να λάβουν γνώση του περιεχομένου των τευχών δημο- 
πράτησης στην ηλεκτρονική διεύθυνση ΓιΙΙρΥ/νννννν. 
05Θ.9Γ. Για να υποβάλλουν όμως προσφορά θα πρέπει 
προηγουμένως να έχουν προμηθευτεί εγκαίρως, από 
την Διεύθυνσης Συντήρησης Γραμμήςτου ΟΣΕ Α.Ε. στην 
Αθήνα το έντυπο της Οικονομικής Προσφοράς, το οποίο 
θα συμπληρώσουν και θα καταθέσουν με την προσφορά 

τους.Το έντυπο Οικονομικής Προσφοράς στην περίπτω¬ 
ση αυτή διατίθεται δωρεάν. 

2. Συνοπτικά το αντικείμενο του έργου αφορά σε ερ¬ 
γασίες προστασίας της κοίτης του ποταμού Ενιπέα σε 
όλο το πλάτοςτης και σε επαρκές μήκος προ και μετά τη 
σιδηροδρομική γέφυρα, προκειμένου να ομαλοποιηθεί 
η διεύθυνση και να μειωθεί η ταχύτητα ροής, με απώτερο 
σκοπό την άμβλυνση των φαινομένων διάβρωσης τόσο 
της αριστερής όχθης όσο και της κοίτης του. 

3. Η προθεσμία εκτέλεσης του έργου ανέρχεται σε 
τρεις (3) μήνες. 

4. Ο διαγωνισμός θα διεξαχθεί στις 7/6/2016, ημέρα 
Τρίτη και ώρα 10:00 π.μ. και το σύστημα υποβολής προ¬ 
σφορών είναιτο σύστημα ΠΡΟΣΦΟΡΑΣ ΜΕ ΕΠΙΜΕΡΟΥΣ 
ΠΟΣΟΣΤΑ ΕΚΠΤΩΣΗΣ του άρθρου 6 του ΚΔΕ. 

5. Στο διαγωνισμό γίνονται δεκτοί: α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμέ¬ 
νοι στο Μ.Ε.ΕΠ.,που καλύπτουν τις κατηγορίες και τάξεις 
του έργου, ήτοι Α2 τάξης και άνω για έργα κατηγορίας 
ΟΔΟΠΟΙΙΑΣ, β) αλλοδαποί διαγωνιζόμενοι από κράτη - 
μέλη της Ευρωπαϊκής Ένωσης ή του Ευρωπαϊκού Οικο¬ 
νομικού Χώρου (Ε.Ο.Χ.) ή από κράτη που έχουν υπογρά¬ 
ψει την συμφωνία για τις Δημόσιες Συμβάσεις (Σ.Δ.Σ.) 
του Παγκόσμιου Οργανισμού Εμπορίου (Π.Ο.Ε.), στα 
οποία τηρούνται επίσημοι κατάλογοι αναγνωρισμένων 
εργοληπτών, εφόσον είναι εγγεγραμμένες στους κατα¬ 
λόγους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.ΕΠ. ή στην 
περίπτωση που δεν τηρούνται επίσημοι κατάλογοι ανα¬ 
γνωρισμένων εργοληπτών, εφόσον αποδεικνύουν ότι 
έχουν εκτελέσει έργα παρόμοια με το δημοπρατούμενο, 
από ποιοτική και ποσοτική άποψη. 

6. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 5.400,00 ευρώ με 
ισχύ τουλάχιστον (6) έξι μηνών και (30) τριάντα ημερών, 
από την ημερομηνία δημοπράτησης. Ο χρόνος ισχύος 
των προσφορών είναι (6) έξι μήνες από την ημερομηνία 
υποβολής των προσφορών. 

7. Το έργο χρηματοδοτείται από τον τακτικό Προϋ¬ 
πολογισμό του ΟΣΕ για το έτος 2016. Δεν προβλέπεται 
η χορήγηση προκαταβολής και η χορήγηση πριμ στον 
Ανάδοχο. 

8. Το αποτέλεσμα της δημοπρασίας θα εγκριθεί από 
τον Διευθύνοντα Σύμβουλο του Ο.Σ.Ε. 

Αθήνα, 17 Μάίόυ 2016 

Ο Προϊστάμενος Διεύθυνσης 

Π. ΠΑΝΟΠΟΥΛΟΣ 


(4) 

ΝΟΜΟΣ ΘΕΣΣΑΛΟΝΙΚΗΣ 
ΔΗΜΟΣ ΠΥΛΑΙΑΣ-ΧΟΡΤΙΑΤΗ 

Αριθμ. Διακ. 33/2016 

Ο Δήμος Πυλαίας - Χορτιάτη Νομού Θεσσαλονίκης, 
ύστερα από την αριθ. 233/2016 απόφαση της Οικονομι¬ 
κής Επιτροπής, διενεργεί δημόσιο ανοιχτό ηλεκτρονικό 


διαγωνισμό με κριτήριο κατακύρωσης τη χαμηλότερη 
τιμή, για την ανάδειξη αναδόχου της προμήθειας «Ειδών 
καθαριότητας και ευπρεπισμού» για τις ανάγκες του 
δήμου, των νομικών του προσώπων (ΚΕΚΠΑΠ και ΚΕ- 
ΠΑΠ) και των σχολικών του επιτροπών (Α'βάθμιας και 
Β'βάθμιας) για ένα έτος». 

Ο προϋπολογισμός είναι 131.590,16 €, συμπεριλαμ¬ 
βανομένου του Φ.Π.Α. και η χρηματοδότηση θα γίνει 
από ιδίους πόρους του κάθε νομικού προσώπου (φορέα) 
ξεχωριστά. 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυ- 
ακής πύλης νννννν.ρΐ'οιηίΐΓίθυε^ον^ΐ' του Συστήματος 
με ημερομηνία έναρξης υποβολής προσφορών στις 
07/06/2016 και ώρα 08:00 π.μ. και καταληκτική ημερο¬ 
μηνία υποβολής τους στις 13/06/2016 και ώρα 16:00 μ.μ. 
Μετά την παρέλευση της καταληκτικής ημερομηνίας και 
ώρας, δεν υπάρχει δυνατότητα υποβολής προσφοράς 
στο Σύστημα. 

Γίνονται δεκτές προσφορές είτε για το σύνολο της 
προμήθειας, δηλαδή και για τις τέσσερις (4) ομάδες είτε 
για μία ή περισσότερες ομάδες. Σε κάθε περίπτωση, επί 
ποινή αποκλεισμού, η προσφορά θα πρέπει να καλύπτει 
υποχρεωτικά όλα τα είδη της κάθε ομάδας. 

Εναλλακτικές προσφορές δεν γίνονται δεκτές. Το χρο¬ 
νικό διάστημα ισχύος της προσφοράς είναι έξι (6) μήνες. 
Η σύμβαση υπογράφεται χωριστά με κάθε νομικό πρό¬ 
σωπο. Η πληρωμή θα γίνει από το κάθε νομικό πρόσωπο 
ξεχωριστά. 

Απαιτείται εγγύηση συμμετοχής έκδοσης υπέρ του 
Δήμου Πυλαίας-Χορτιάτη ποσού που αντιστοιχεί σε 
ποσοστό 2% επί της συνολικής προϋπολογισθείσας δα¬ 
πάνης, μη συμπεριλαμβανομένου του Φ.Π.Α., δηλαδή 
ποσού 2.139,68 € (στην περίπτωση που η προσφορά 
αφορά το σύνολο της προμήθειας). Σε περίπτωση που 
η προσφορά αφορά μία ή περισσότερες από τις τέσσε¬ 
ρις ομάδες, το ποσό της εγγυητικής πρέπει να καλύπτει 
το ποσοστό 2% που αναλογεί στην αξία της συνολικής 
προϋπολογισθείσας δαπάνης της συγκεκριμένης ομάδας 
μη συμπεριλαμβανομένου του ΦΠΑ, σε 756,01 € για την 
ομάδα (1), 406,48 € για την ομάδα (2), 595,30 € για την 
ομάδα (3) και 381,89 € για την ομάδα (4). 

Αρμόδια υπηρεσία που συντονίζει τον διαγωνισμό 
είναι το Τμήμα Προμηθειών - Αποθήκης. Τηλέφωνα 
επικοινωνίας κατά τις εργάσιμες μέρες και ώρες είναι 
τα 2313301043 και 2313301040. 

Οι ενδιαφερόμενοι μπορούν να παραλαμβάνουν το 
πλήρες κείμενο της διακήρυξης και τα λοιπά συμβατι¬ 
κά τεύχη από το δικτυακό τόπο του διαγωνισμού μέσω 
της διαδικτυακής πύλης \Λ/νννν.ρΐΌηηίΐΡΐθυ 5 .90^91" του 
Ε.Σ.Η.ΔΗ.Σ. όπου και υποβάλλονται τα σχετικά αιτήματα 
παροχής συμπληρωματικών πληροφοριών - διευκρινή- 
σεων, μόνο από εγγεγραμμένους στο σύστημα οικονο¬ 
μικούς φορείς. 

Πανόραμα, 16 Μάίόυ 2016 

Ο Δήμαρχος 

ΙΓΝΑΤΙΟΣ ΚΑΪΤΕΖΙΔΗΣ 

ΝΟΜΟΣ ΧΑΝΙΩΝ 

ΑΚΙΝΗΤΑ ΜΟΝΟΜΕΤΟΧΙΚΗΣ Α.Ε. 

ΔΗΜΟΥ ΚΙΣΣΑΜΟΥ 

Αριθμ. Διακ. 02/2016 

Η «ΑΚΙΝΗΤΑ ΜΟΝΟΜΕΤΟΧΙΚΗΣ Α.Ε. ΔΗΜΟΥ ΚΙΣΣΑ- 
ΜΟΥ» προκηρύσσει τη διενέργεια δημόσιου ανοικτού 
διαγωνισμού με σφραγισμένες προσφορές και με κρι¬ 
τήριο κατακύρωσης τη συμφερότερη τιμή, συνολικής 
προϋπολογιζόμενης αξίας εκατόν ενός χιλιάδων ευρώ, 
(101.000,00 €) περιλαμβανομένου του ΦΠΑ 23%. 

Πρόκειται για προμήθεια δύο μεταχειρισμένων 
απορριμματοφόρων για τις ανάγκες της ΑΚΙΝΗΤΑ ΜΟ- 
ΝΟΜΕΤΟΧΙΚΗ Α.Ε. ΔΗΜΟΥ ΚΙΣΣΑΜΟΥ. 

Ο ωφέλιμος όγκος των οχημάτων σε απορρίμματα 
πρέπει να είναι 16 κ.μ. 

Ο κινητήραςτου οχήματος πρέπει να είναι αντιρρυπα- 
ντικής τεχνολογίας σύμφωνα τουλάχιστον με τις προδι¬ 
αγραφές τουλάχιστον ΕΙΙΗΟ 3. 

Ο κινητήρας πρέπει να είναι πετρελαιοκίνητος τύπου 
ΩΙΕ5ΕΕ τετράχρονος, υδρόψυκτος, τύπου ςοητιτιοη γθϊΙ, 
κυβισμού όχι μεγαλύτερου από 6000ςς και μέγιστης 
ροπής τουλάχιστον 900 Νητ, η ονομαστική ισχύς του 
οποίου πρέπει να υπερκαλύπτει τις ανάγκες λειτουρ¬ 
γίας του οχήματος και να είναι τουλάχιστον 13 Ρ5 ανά 
τόννο μικτού φορτίου. Πρέπει να είναι αντιρρυπαντικής 
τεχνολογίας σύμφωνα με τις προδιαγραφές τουλάχιστον 
Ευκο 3. 

Η υπερκατασκευή πρέπει να πληροί τους κανονισμούς 
της Ευρωπαϊκής Ένωσης για πρόληψη ατυχημάτων και 
προστασία των εργαζομένων. (Ευρωπαϊκή οδηγία ΕΝ 
1501) και να φέρει το σήμαΈΕ. 

Η κιβωτάμαξα πρέπει να είναι σε καλή κατάσταση, 
μεταλλική εξ' ολοκλήρου από χάλυβα εξαιρετικής ποι¬ 
ότητας, κλειστή με έτος κατασκευής όχι προγενέστερο 
του 2006. 

Η 1 η άδεια κυκλοφορίας των απορριμματοφόρων δεν 
θα είναι προγενέστερη του έτους 2006. 

Οι τεχνικές προδιαγραφές των απορριμματοφόρων 
αναλυτικά περιλαμβάνονται στην υπ' αριθμ. 02/2016 
διακήρυξη (ΑΔΑ: 6ΘΚΗΟΛ3Ω-ΚΞ7). ΈΡν: 34144512-0. 

Η παράδοση θα γίνει στις εγκαταστάσεις του Δήμου 
Κισσάμου και δεν μπορεί να είναι μεγαλύτερη των 45 
ημερών από την υπογραφή της Σύμβασης. 

Ο διαγωνισμός θα λάβει χώρα στο κτίριο του Δημαρ¬ 
χείου Κισσάμου την 10η Ιουνίου ημέρα Παρασκευή και 
ώρα 11:00 πρωινή ενώπιον της αρμόδιας Επιτροπής που 
έχει ορισθεί από το Δ.Σ. της ΑΚΙΝΗΤΑ ΜΟΝΟΜΕΤΟΧΙΚΗ 
Α.Ε ΔΗΜΟΥ ΚΙ ΣΣ ΑΜΟΥ. Μετά την παραπάνω ημερομη¬ 
νία και ώρα λήγει η προθεσμία παραλαβήςτων προσφο¬ 
ρών και όσες προσφορές κατατίθενται θα επιστρέφονται 
ως εκπρόθεσμες. Αμέσως μετά θα ακολουθήσει η διαδι¬ 
κασία της αποσφράγισης των προσφορών. 

Ανάδοχος ανακηρύσσεται αυτός με τη συμφερότερη 
τιμή. 


Στο διαγωνισμό γίνονται δεκτά φυσικά πρόσωπα, νο¬ 
μικά πρόσωπα, κοινοπραξίες αυτών, ενώσεις και συνε¬ 
ταιρισμοί, που ασκούν επαγγελματική δραστηριότητα 
άμεσα σχετιζόμενη με το αντικείμενο της παρούσας 
διακήρυξης. 

Κάθε προσφορά συνοδεύεται από εγγύηση συμμετο¬ 
χής υπέρ του συμμετέχοντος για ποσό που θα καλύπτει 
το 2% επί της συνολικής προϋπολογιζόμενης δαπάνης. 

Πληροφορίες και αντίγραφα της διακήρυξης του δι¬ 
αγωνισμού παρέχονται τις εργάσιμες ημέρες και ώρες, 
από το γραφείο της ΑΚΙΝΗΤΑ ΜΟΝΟΜΕΤΟΧΙΚΗ Α.Ε ΔΗ¬ 
ΜΟΥ ΚΙ ΣΣ ΑΜΟΥ που βρίσκεται στην έδρα του Δήμου 
Κισσάμου (Εφ. Πολεμιστών 1941 αρ. 1, 73400 Κίσσα- 
μος), τηλ 28223 40206, 28223 40222, 28223 40204, ίθχ 
2822083385. 

Κίσσαμος, 16 Μάίου 2016 

Ο Πρόεδρος 

ΘΕΟΔΩΡΟΣ ΣΤΑΘΑΚΗΣ 

ΝΟΜΟΣ ΛΑΣΙΘΙΟΥ 

ΔΗΜΟΣ ΙΕΡΑΠΕΤΡΑΣ 

Αριθμ. 5051/17-5-2016 

Ο Δήμος Ιεράπετρας διακηρύσσει ότι εκτίθεται σύμ¬ 
φωνα με τις διατάξεις του ΕΚΠΟΤΑ (Υπουργική απόφα¬ 
ση 11389/ΦΕΚ 185/Β/23-3-1993) σε πρόχειρο διαγω¬ 
νισμό, με κριτήριο κατακύρωσης την οικονομικότερη 
προσφορά, η «ΠΡΟΜΗΘΕΙΑ ΞΥΛΙΝΩΝ ΚΑΤΑΣΚΕΥΩΝ 
ΣΤΗ Ν. ΧΡΥΣΗ» προϋπολογισθείσας συνολικής δαπάνης 
21.805,83 € συμπεριλαμβανομένου του Φ.Π.Α. 

Προσφορές γίνονται δεκτές στο Δημοτικό Κατάστημα 
Ιεράπετρας μέχρι την 2-6-2016 και ώρα 10.30π.μ. (λήξη 
προσφορών). 

Στο διαγωνισμό για την υποβολή των προσφορών 
γίνονται δεκτοί φυσικά πρόσωπα γραμμένα στα οικεία 
μητρώα του άρθρου 7 του ΕΚΠΟΤΑ, συνεταιρισμοί και 
ενώσεις προμηθευτών. 

Οι ανωτέρω υποβάλλουν μαζί με την προσφορά τους 
πιστοποιητικό περί εγγραφής στα μητρώα αυτά. 

Εγγύηση συμμετοχής ορίζεται σε ποσοστό 2% επί της 
προϋπολογισθείσας από την υπηρεσία, προ ΦΠΑ δαπά¬ 
νης, δηλαδή 360,50 € και η οποία εκδίδεται όπως ορίζε¬ 
ται στο άρθρο 157 παρ. 4 του Ν. 4281/2014 και πρέπει 
να έχει ισχύ τουλάχιστον ένα μήνα μετά την λήξη του 
χρόνου της προσφοράς που ζητά η διακήρυξη. 

Οι ενδιαφερόμενοι μπορούν να παραλάβουν τα τεύχη 
του διαγωνισμού από το Τμήμα Οικονομικού του Δήμου, 
κατά τις εργάσιμες ημέρες και ώρες. Αρμόδιος υπάλλη¬ 
λος Ατζαράκη Φωτεινή τηλεφ.: 2842340345. Για διευκρι¬ 
νίσεις σχετικά με το περιεχόμενο της μελέτης αρμόδιος 
υπάλληλος Προϊστάκης Μιχαήλ τηλεφ.: 2842090001 

Ο Δήμαρχος 

ΘΕΟΔΟΣΙΟΣ ΚΑΛΑΝΤΖΑΚΗΣ 

ΝΟΜΟΣ ΛΑΣΙΘΙΟΥ 

ΔΗΜΟΣ ΙΕΡΑΠΕΤΡΑΣ 

Αριθμ. 5069/17-5-2016 

Ο Δήμος Ιεράπετρας διακηρύσσει ότι εκτίθεται σύμ¬ 
φωνα με τις διατάξεις του ΕΚΠΟΤΑ (Υπουργική απόφαση 
11389/ΦΕΚ 185/Β/23-3-1993) σε πρόχειρο διαγωνισμό, 
με κριτήριο κατακύρωσης την οικονομικότερη προσφο¬ 
ρά, η «Συντήρηση Δικτύων Άρδευσης Δημοτικής Ενό¬ 
τητας Μακρύ Γιαλού (προμήθεια υλικών)» προϋπολο- 
γισθείσας συνολικής δαπάνης 45.595,10 € (37.069,19 €+ 
8.525,91 € ΦΠΑ 23%). 

Προσφορές γίνονται δεκτές στοΔημοτικό Κατάστημα 
Ιεράπετρας μέχρι την 3-6-2016 ημέρα Παρασκευή και 
ώρα 10.30π.μ. (λήξη προσφορών). 

Στο διαγωνισμό για την υποβολή των προσφορών 
γίνονται δεκτοί φυσικά πρόσωπα γραμμένα στα οικεία 
μητρώα του άρθρου 7 του ΕΚΠΟΤΑ, συνεταιρισμοί και 
ενώσεις προμηθευτών. 

Οι ανωτέρω υποβάλλουν μαζί με την προσφορά τους 
πιστοποιητικό περί εγγραφής στα μητρώα αυτά. 

Εγγύηση συμμετοχής ορίζεται σε ποσοστό 2% επί 
της προϋπολογισθείσας από την υπηρεσία, προ ΦΠΑ 
δαπάνης, δηλαδή 741,40 € (37.069,19 χ 2%) και η οποία 
εκδίδεται όπως ορίζεται στο άρθρο 157 παρ. 4 του 
Ν. 4281/2014 και πρέπει να έχει ισχύ τουλάχιστον ένα 
μήνα μετά την λήξη του χρόνου της προσφοράς που 
ζητά η διακήρυξη. 

Οι ενδιαφερόμενοι μπορούν να παραλάβουν τα τεύχη 
του διαγωνισμού από τοΤμήμα Οικονομικού του Δήμου, 
κατά τις εργάσιμες ημέρες και ώρες Αρμόδια υπάλληλος 
Ατζαράκη Φωτεινή τηλεφ.: 2842340345. Για διευκρινίσεις 
και πληροφορίες σχετικά με το περιεχόμενο της μελέ¬ 
της αρμόδιος υπάλληλος Καββουσανός Μιχαήλ τηλεφ.: 
2842026000. 

Ο Δήμαρχος 

ΘΕΟΔΟΣΙΟΣ ΚΑΛΑΝΤΖΑΚΗΣ 

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 

ΠΕΡΙΦΕΡΕΙΑΚΗ ΕΝΟΤΗΤΑ ΧΑΛΚΙΔΙΚΗΣ 

Αριθμ. Διακ. 193046/1856/9-5-2016 

• Αναθέτουσα Αρχή: Περιφερειακή Ενότητα Χαλκιδι¬ 
κής της Περιφέρειας Κεντρικής Μακεδονίας, Διοικητή¬ 
ριο - Πολύγυρος, Τ.Κ. 63100. Αρμόδια Υπηρεσία για την 
παροχή πληροφοριών και αντιγράφων της Διακήρυξης 
είναι το Τμήμα Προμηθειών της Διεύθυνσης Διοικητι¬ 
κού - Οικονομικού, 1 ος όροφος, γραφείο 56, υπεύθυνος 
επικοινωνίας Νεκτ. Μαυρομουστάκης, τηλ. 2371351483, 
ί9χ 2371351292, θ-ιύιβΝ οάΙΟφήθΙΚίάίΙάςον.ρΐ' 

•ΤίτλοςΔιαγωνισμού: «Προμήθεια υγρών καυσίμων 
κίνησης για την κάλυψη των αναγκών των Υπηρεσι¬ 
ών της Π.Ε. Χαλκιδικής για τα έτη 2016 και 2017». 

• Αριθμός Διακήρυξης: 193046/1856/9-5-2016. 


• Είδος Διαγωνισμού: Ηλεκτρονικός, διεθνής, τακτικός, 
μειοδοτικός, με σφραγισμένες προσφορές. 

• Αντικείμενο της προμήθειας: Αγορά καυσίμων, και 
ειδικότερα πετρελαίου κίνησης (Κωδικός ^ΡV: 09134100- 
8), και βενζίνης (Κωδικός ^ΡV: 09132000-3). 

• Εγκριτική Απόφαση Οικονομικής Επιτροπής Π.Κ.Μ.: 
495/15-3-2016 (ΑΔΑ Ω3707Μ-ΦΛΥ). 

• Δικαίωμα συμμετοχής: Α) Φυσικά ή νομικά πρόσωπα 
της ημεδαπής ή της αλλοδαπής ή συνεταιρισμοί ή κοι¬ 
νοπραξίες, που λειτουργούν νόμιμα στην Ελλάδα ή σε 
άλλο Κράτος - Μέλος της Ε.Ε. ή του Ευρωπαϊκού Οικο¬ 
νομικού Χώρου ή σε τρίτες χώρες που έχουν υπογράψει 
τη Συμφωνία Δημοσίων Συμβάσεων του Παγκόσμιου 
Οργανισμού Εμπορίου, Β) Ενώσεις προσώπων που υπο¬ 
βάλλουν κοινή προσφορά, εφόσον πληρούν τους όρους 
που καθορίζονται στο άρ. 7 του Π.δ. 118/2007, και Γ) Κοι¬ 
νοπραξίες προμηθευτών. 

• Νομική μορφή συμμετέχουσας κοινοπραξίας: Για 
την συμμετοχή δεν απαιτείται κάποια νομική μορφή, αν 
όμως επιλεγεί ως ανάδοχος θα πρέπει πριν την υπογρα¬ 
φή της Σύμβασης να προσκομίσει συμβολαιογραφική 
πράξη σύστασης κοινοπραξίας. 

• Διαδικτυακάς τόπος υποβολής προσφορών: Διαδι- 
κτυακή πύλη νννννν.ρΐ'οιτιίΐήθυε.ςιον.ςιΐ'του Ε.Σ.Η.ΔΗ.Σ. 

• Προθεσμία υποβολής ηλεκτρονικών προσφορών: σα¬ 
ράντα πέντε (45) ημερολογιακές ημέρες, αρχόμενες από 
τη δημοσίευση της Διακήρυξης στην επίσημη εφημερίδα 
των Ευρωπαϊκών Κοινοτήτων, μέχρι τις 22-6-2016, ημέρα 
Τετάρτη και ώρα 23:00'. 

• Χρόνος υποβολής εγγράφων (άρ. 5 της υπουργικής 
απόφασης Π1 / 2390/2013): 3 εργάσιμες ημέρες, από 
23-6-2016 μέχρι 27-6-2016, (ώρες κατάθεσης 08:00'- 
15:00', ή ταχυδρομική αποστολή, η οποία θα έχει παρα- 
ληφθεί εντός της τριήμερης προθεσμίας). 

• Τόπος αποστολής ή υποβολής εγγράφων (άρ. 5 της 
υπουργικής απόφασης Π1/2390/2013): Περιφερειακή 
Ενότητα Χαλκιδικής, Διοικητήριο, Πολύγυρος,Τ.Κ. 63100, 
Τμήμα Προμηθειών της Διεύθυνσης Διοικητικού - Οι¬ 
κονομικού, 1ος όροφος, γραφείο 56, υπεύθυνος Νεκτ. 
Μαυρομουστάκης. 

• Δικαίωμα τμηματικών προσφορών: Ναι, αλλά μόνον 
για τη συνολική ποσότητα καθεμιάς από τις 2 Ομάδες 
της Διακήρυξης και για το σύνολο του χρόνου ισχύος 
της Σύμβασης. 

• Δικαίωμα υποβολής εναλλακτικών προσφορών: Όχι. 

• Γλώσσα σύνταξης των προσφορών: Ελληνική. 

• Χρόνος ισχύος των προσφορών: 120 ημερολογιακές 
ημέρες, αρχόμενες από την επομένη της διενέργειας του 
διαγωνισμού. 

• Χρόνος διενέργειας διαγωνισμού (ηλεκτρονικής απο¬ 
σφράγισης δικαιολογητικών συμμετοχής και τεχνικών 
προσφορών, καθώς και ελέγχου των αντίστοιχων εγγρά¬ 
φων): 28-6-2016, ημέρα Τρίτη και ώρα 10:00'. 

•Τόπος διενέργειας διαγωνισμού: Περιφερειακή Ενό¬ 
τητα Χαλκιδικής, Διοικητήριο, Πολύγυρος. 

• Πρόσωπα που δικαιούνται να παρίστανται στον έλεγ¬ 
χο των κατατεθειμένων εγγράφων: Όσα έχουν υποβάλει 
έγκυρη και εμπρόθεσμη προσφορά. 

• Κριτήριο αξιολόγησης και κατακύρωσης: Η χαμη¬ 
λότερη τιμή και με τη δυνατότητα κατακύρωσης ανά 
συνολική Ομάδα, όπως προβλέπεται στη Διακήρυξη και 
τα Παραρτήματάτης. 

• Ενστάσεις και Προσφυγές: Πληροφορίες Νεκτ. Μαυ- 
ρομουστάκης, τηλ. 2371351483. 

• Εγγυητική επιστολή συμμετοχής: Ποσό που αντι¬ 
στοιχεί σε ποσοστό 1 % της προεκτιμώμενης (εκτός του 
Φ.Π.Α.) αξίαςτων τμημάτων του έργου για το οποίο υπο¬ 
βάλλεται προσφορά (Με λήξη 30 ημερολογιακές ημέρες 
από την επομένη της λήξης ισχύος των προσφορών). 

• Εγγυητική επιστολή καλής εκτέλεσης: Ποσοστό 5% 
επί της αξίας των τμημάτων του έργου που αναλαμβάνει 
ο ανάδοχος, χωρίς να υπολογίζεται ο Φ.Π.Α. (Με λήξη 
τουλάχιστον 60 ημερολογιακών ημερών από την επο¬ 
μένη της λήξης ισχύος της Σύμβασης). 

• Προϋπολογισθείσα δαπάνη (συμπεριλαμβανο¬ 
μένου του Φ.Π.Α.): Διακόσιες σαράντα χιλιάδες ευρώ 
(240.000,00 €). 

• Τρόπος, χρόνος και τόπος παράδοσης των υπό προ¬ 
μήθεια προϊόντων: Τμηματικά, μέχρι τη λήξη της Σύμ¬ 
βασης, όπως αναλυτικά προσδιορίζεται στο σχετικό 
Παράρτημα της Διακήρυξης 

• Πληρωμή: Προϋπολογισμός οικονομικών ετών 2016- 
17 της Π.Ε. Χαλκιδικής (ΚΑΕ 721.1511.01) 

• Υπογραμμίζεται η υποχρέωση του αναδόχου για τή¬ 
ρηση των οριζόμενων στο άρ. 46 παρ. 1 του Ν. 4281/2014 
(«Ρήτρα ακεραιότητας»). 

• Ημερομηνίες δημοσιεύσεων: 

- Αποστολή στην επίσημη Εφημερίδα των Ευρωπαϊκών 
Κοινοτήτων: 9-5-2016 

- Δημοσίευση περίληψης στο Φ.Ε.Κ.: 20-5-2016 

- Δημοσίευση περίληψης στονΤύπο: 20-5-2016 

- Ανάρτηση στο Κ.Η.Μ.ΔΗ.Σ.: 9-5-2016 

- Ανάρτηση στο Ε.Σ.Η.ΔΗ.Σ. (νννννν.ρΓοηηίΐΗθυΞ.ςιονχιΐ'): 

20-5-2016 

-Ανάρτηση στην ιστοσελίδα της Π.Κ.Μ. (νννννν.ρΚιη. 

9ον.9θ: 20-5-2016 

-Ανάρτηση στον πίνακα ανακοινώσεων της Π.Ε.Χ.: 

20-5-2016 

- Αποστολή στο Επιμελητήριο και στο Υπ. Ανάπτυξης: 

20-5-2016. 

Πολύγυρος, 17 Μάίου 2016 

Η Αντιπεριφερειάρχης Οικονομικών 
και Ηλεκτρονικής Διαφάνειας 
ΑΘΗΝΑΑΗΔΟΝΑ 


(9) 

ΝΟΜΟΣ ΑΤΤΙΚΗΣ 

ΔΗΜΟΣ ΦΙΛΑΔΕΛΦΕΙΑΣ - ΧΑΛΚΗΔΟΝΟΣ 

Αριθμ. 9577 

Ο Δήμος Φιλαδέλφειας - Χαλκηδόνος διακηρύττει δη¬ 
μόσιο ανοικτό διαγωνισμό, που περιλαμβάνει το σύστη¬ 
μα «προσφοράς με επιμέρους ποσοστά έκπτωσης» του 
άρθρου 6 του Ν. 3669/2008 (ΚΔΕ) για την ανάδειξη ανα¬ 


δόχου του έργου: «ΕΠΙΣΚΕΥΗ ΚΤΙΡΙΑΚΩΝ ΕΓΚΑΤΑΣ¬ 
ΤΑΣΕΩΝ ΣΧΟΛΕΙΩΝ» (Α.Μ. 65/2016) προϋπολογισμού 
μελέτης 186.000 € (μετον Φ.Π.Α.).Το έργο συντίθεται από 
τις ακόλουθες κατηγορίες εργασιών (δαπάνη εργασιών, 
Γ.Ε.+Ο.Ε. και Απρόβλεπτα) 

Δαπάνη εργασιών 110.923,92€ 

Γενικά έξοδα και όφελος εργολάβου (Γ.Ε.+Ο.Ε.) 
19.966,31€ 

Απρόβλεπτα (ποσοστό 15% επί της δαπάνης των ερ¬ 
γασιών και του κονδυλίου Γ.Ε.+Ο.Ε.) 19.633,53€ 

Αναθεώρηση 696,00€ 

Φόρος Προστιθέμενης Αξίας 34.780,54€. 

Οι ενδιαφερόμενοι μπορούν να λάβουν τα συμβατικά 
τεύχη του διαγωνισμού στην ηλεκτρονική διεύθυνση του 
Δήμου νννννν.ηθθίΜθάθΙίθώ.ρΐ' 

Οι ενδιαφερόμενοι μπορούν να ενημερωθούν πάνω σε 
όλα τα σχετικά με τη δημοπρασία (τεύχη, σχέδια, κ.λπ.) 
και να παραλάβουν το έντυπο της οικονομικής από τα 
γραφεία της Δ/νσης Τεχνικών Υπηρεσιών του Δήμου 
ΦΙΛΑΔΕΛΦΕΙΑΣ - ΧΑΛΚΗΔΟΝΟΣ που βρίσκονται στην 
οδό Αχαρνών 464 και Αγ. Αναργύρων, 2ος Όροφος τηλ. 
2102589917 μέχρι και την Πέμπτη 02-06-2016, καθημε¬ 
ρινά 9:00-13:00. 

1. Το έργο χρηματοδοτείται από πόρους ΣΑΤΑ ΣΧΟ¬ 
ΛΕΙΩΝ. 

2.0 διαγωνισμός θα διεξαχθεί την 07-06-2016 ημέρα 
Τρίτη και ώρα 10.00 π.μ. (ώρα λήξης παράδοσης προ¬ 
σφορών) στα γραφεία του Δημοτικού Κτιρίου επί των 
οδών ΑΧΑΡΝΩΝ 464 και ΑΓΙΩΝ ΑΝΑΡΓΥΡΩΝ. Στο δια¬ 
γωνισμό γίνονται δεκτές: 

α. Εργοληπτικές επιχειρήσεις εγγεγραμμένες στο Μη¬ 
τρώο Εργοληπτικών Επιχειρήσεων που τηρείται στη ΓΓΔΕ 
του ΥΠ.Υ.ΜΕ.ΔΙ., εφόσον ανήκουν στην Α1 τάξη και άνω 
για έργα κατηγορίας ΟΙΚΟΔΟΜΙΚΑ και Α1 και άνω ΗΛΕ- 
ΚΤΡΟΜΗΧΑΝΟΛΟΓΙΚΑ, 

β. Αλλοδαπές επιχειρήσεις από χώρες της ΕΟΚ εγγε¬ 
γραμμένες στα αντίστοιχα επαγγελματικά μητρώα της 
χώρας τους, για κατηγορίες έργων αντίστοιχες με το 
δημοπρατούμενο. 

3. Σαν μέγιστος χρόνος κατασκευής του όλου έργου 
καθορίζεται ο χρόνος των 180 ημερολογιακών ημερών. 

4. Για τη συμμετοχή στο διαγωνισμό απαιτείται κατά¬ 
θεση εγγυητικής επιστολής 2% επί του προϋπολογισμού, 
ήτοι ποσού 3.024,40 ευρώ και ισχύ τουλάχιστον 6 μηνών 
και 30 ημερών. 

Ο Δήμαρχος 

ΑΡΙΣΤΕΙΔΗΣ ΒΑΣΙΛΟΠΟΥΛΟΣ 


( 10 ) 

ΔΗΜΟΣ ΛΕΥΚΑΔΑΣ 
Αριθμ. 8739 

Ο Δήμος Λευκάδας προκηρύσσει ανοιχτό διαγωνισμό 
για την ανάθεση του έργου «Μεταφορά -εναπόθεση 
απορριμμάτων και διαμόρφωση περιβάλλοντος χώ¬ 
ρου ΧΑΔΑ» με προϋπολογισμό 440.385,71 € (με Φ.Π.Α.). 

Περιγραφή και ουσιώδη χαρακτηριστικά του έργου 

Με το έργο θα επιτευχθεί η μετακίνηση των απορριμ¬ 
μάτων με τρόπο που να μην αφήνει εκτεθειμένες ποσό¬ 
τητες απορριμμάτων σε κανένα σημείο του χώρου του 
Χ.Α.Δ.Α. Λευκάδας. Ταυτόχρονα, θα πραγματοποιηθεί 
αναδιευθέτηση της απορριμματικής μάζας, με σκοπό 
την διαμόρφωση ενός λειτουργικού και αποδεκτού ανά¬ 
γλυφου. Οι τεχνικές παρεμβάσεις και εργασίες που θα 
εκτελεστούν αφορούν: 

• Χωματουργικές εργασίες συλλογής απορριμμάτων 
από την συνολική έκταση του Χ.Α.Δ.Α. 

• Χωματουργικές εργασίες διαμόρφωσης και εξομά¬ 
λυνσης αναγλύφου. 

• Κατασκευή έργων στεγανωτικής τελικής επικάλυψης: 

• Κατασκευή έργων συλλογής και διαχείρισης διηθη¬ 
μάτων: 

• Σύστημα διαχείρισης βιοαερίου του υπό αποκατά¬ 
σταση Χ.Α.Δ.Α. και των πρόσθετων αποθέσεων. 

• Εργασίες πρασίνου 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΥΔΡΑΥΛΙΚΩΝ με προϋπολογισμό 
162.897,67 € (δαπάνη εργασιών, ΓΕ και ΟΕ και απρό¬ 
βλεπτα) 

β) κατηγορία ΟΔΟΠΟΙΙΑΣ με προϋπολογισμό 
186.661,09 € (δαπάνη εργασιών, ΓΕ και ΟΕ και απρό¬ 
βλεπτα). 

Ο συνολικός προϋπολογισμός του έργου ανέρχεται 
στις 440.385,71 € (με Φ.Π.Α. και Αναθεώρηση). 

1. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) και να προμηθευθούν θεωρημένο 
έντυπο προσφοράς (κατά τις εργάσιμες ημέρες και ώρες) 
από τον Δήμο Λευκάδας, οδός Διοικητήριο, ΤΚ 31100 
μέχρι τις 02-06-2016. 

Πληροφορίες στο τηλέφωνο 2645360528, ΕΑΧ επικοι¬ 
νωνίας 2645360608, αρμόδιος υπάλληλος για επικοινω¬ 
νία Τριτσαρώλη Μαρία. 

Ο διαγωνισμός θα διεξαχθεί στις 07-06-2016, ημέρα 
Τρίτη και ώρα 10 π.μ. (ώρα λήξης επίδοσης προσφο¬ 
ρών) στο Διοικητήριο Λευκάδας. Αν για οποιονδήποτε 
λόγο δε διεξαχθεί η δημοπρασία την προαναφερθεί- 
σα ημερομηνία ή αν διεξαχθεί μεν αλλά δεν κατατεθεί 
καμιά προσφορά, θα διενεργηθεί σε νέα ημερομηνία 
που θα καθορίσει με πράξη της η Προϊσταμένη Αρχή 
και η οποία θα γνωστοποιηθεί με ΦΑΞ πέντε (5) τουλά¬ 
χιστον εργάσιμες ημέρες πριν τη νέα ημερομηνία, σε 
όσους έλαβαν τεύχη του διαγωνισμού και την ίδια ώρα 
(10:00 π.μ.). Η ίδια διαδικασία μπορεί να επαναληφθεί και 
δεύτερη φορά με τους ίδιους όρους και προϋποθέσεις. 
Σημειώνεται ότι στις νέες αυτές ημερομηνίες μπορούν 
να ζητήσουν και να λάβουν τεύχη του διαγωνισμού και 
να συμμετάσχουν σ' αυτόν ενδιαφερόμενοι που δεν 
εκδήλωσαν ενδιαφέρον την προηγούμενη φορά. Στην 
περίπτωση αυτή τεύχη μπορούν να δίδονται μέχρι και 
δύο εργάσιμες ημέρες πριν το διαγωνισμό (η ημέρα του 
διαγωνισμού δεν προσμετράται). 

Η Διακήρυξη του έργου έχει συνταχθεί κατά το εγκε¬ 
κριμένο από την ΕΑΑΔΗΣΥ υπόδειγμα τύπου Β'. 


Οι οικονομικές προσφορές θα υποβληθούν με το σύ¬ 
στημα επί μέρους ποσοστών έκπτωσης κατά ομάδες 
τιμών (σε ακέραιες μονάδες) με έλεγχο ομαλότηταςτων 
επί μέρους ποσοστών έκπτωσης του άρθρου 6 παράγρα¬ 
φος 1 του Ν. 3669/08 (ΚΔΕ) και κριτήριο ανάθεσης είναι 
η χαμηλότερη τιμή. 

2. Στο διαγωνισμό γίνονται δεκτοί: 

2.1 Μεμονωμένες εργοληπτικές επιχειρήσεις 

α) Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.)πουτηρείται στη Γ.Γ.Δ.Ε.του ΥΠ.Υ.ΜΕ.ΔΙ., 
εφόσον ανήκουν στην τάξη Α2 και άνω κατηγορία 
ΥΔΡΑΥΛΙΚΩΝ και Α2 και άνω για έργα κατηγορίας ΟΔΟ¬ 
ΠΟΙΙΑΣ. 

β) Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.ΕΠ. 

γ) Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2.2 Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους, υπό 
τους όρους του άρθρου 16παρ. 7 του Ν. 3669/2008 (ΚΔΕ) 
(Κοινοπραξία στην ίδια κατηγορία) και υπό τον όρο ότι 
κάθε Εργοληπτική Επιχείρηση θα συμμετέχει στο κοινο- 
πρακτικό σχήμα με ποσοστό όχι μικρότερο του 25% της 
καλούμενης κατηγορίας. 

2.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του προ¬ 
ϋπολογισμού του έργου (χωρίς αναθεώρηση και Φ.Π.Α.), 
εφόσον δεν καλείται στη δημοπρασία, αθροίζεται στον 
προϋπολογισμό της μεγαλύτερης κατηγορίας. 

2.4 Κάθε εργοληπτική επιχείρηση συμμετέχει είτε με¬ 
μονωμένα είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για 
τη συμμετοχή εργοληπτικών επιχειρήσεων σε διαγωνι¬ 
σμούς για την κατασκευή Δημοσίων Έργων. 

3. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 7.161,00 € και 
ισχύ τουλάχιστον 6 μηνών και 30 ημερών από την ημέρα 
διεξαγωγής της Δημοπρασίας (και των επαναληπτικών 
αυτής). 

Η εγγυητική επιστολή θα απευθύνεται προςτον Δήμο 
Λευκάδας και σε περίπτωση διαγωνιζόμενης κοινοπρα¬ 
ξίας πρέπει να είναι κοινές υπέρ όλων των μελών της. 

Ο χρόνος ισχύος των προσφορών είναι 6 μήνες. 

4. Χρόνος εκτέλεσης του έργου δύο (2) μήνες 

5. Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων (Π.Δ.Ε., Κωδικός ΣΑΕ 
2015ΣΕ07520006). 

6. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Λευκάδας. 

Λευκάδα, 17 Μάίου 2016 
Ο Δήμαρχος 

ΚΩΝΣΤΑΝΤΙΝΟΣ ΔΡΑΚΟΝΤΑΕΙΔΗΣ 


( 11 ) 

ΔΗΜΟΣ ΠΑΤΜΟΥ 
Αριθμ. Διακ. 24200 

Ο Δήμος Πάτμου προκηρύσσει ηλεκτρονικό, ανοικτό, 
διεθνή, δημόσιο, μειοδοτικό διαγωνισμό, για την επιλο¬ 
γή αναδόχου, για τις υπηρεσίες «ΚΑΘΑΡΙΟΤΗΤΑ ΕΞΩ¬ 
ΤΕΡΙΚΩΝ ΧΩΡΩΝ ΚΑΙ ΑΝΑΚΥΚΛΩΣΗΣ ΤΟΥ ΔΗΜΟΥ 
ΠΑΤΜΟΥ ΓΙΑΤΗΝ ΔΙΕΤΙΑ 2016-2018» και καλούμε τους 
ενδιαφερομένους έχοντες αντικείμενο σχετικό με την 
προς ανάθεση υπηρεσία με όσα αναλυτικά αναφέρο- 
νται στο πλήρες κείμενο της διακήρυξης, να υποβάλουν 
προσφορά. 

Ηλεκτρονικός Αρ. Διακήρυξης Διαγωνισμού: 24200 

Τρόπος διεξαγωγής του διαγωνισμού: Ηλεκτρονικός 
μέσω της ειδικής πλατφόρμας νννννν.ρΓοιηίΐΗθυε.ςον.ρΓ 
του Ε.Σ.Η.ΔΗ.Σ. 

Κριτήριο αξιολόγησης: Χαμηλότερη προσφορά σε μία 
από τις δύο ή και τις δύο ομάδες εργασιών. 

Συνολική Προϋπολογισθείσα δαπάνη: 424.000,00 με 
ΦΠΑ (καθαρή αξία 365.517,24 + ΦΠΑ 16% 59.842,76 €). 

Χρονική διάρκεια εργασίας: (24) μήνες, από την υπο¬ 
γραφή της σχετικής σύμβασης με δυνατότητα παράτα¬ 
σης για ακόμη τρεις (3) μήνες. 

Αναθέτουσα αρχή: ΔΗΜΟΣ ΠΑΤΜΟΥ. 

Αντικείμενο και τόπος παροχής των υπηρεσιών: Οι 
υπηρεσίες αφορούν τον χειρωνακτικό ή μηχανικό οδο- 
καθαρισμό των οδών και κοινοχρήστων χώρων, των 
παράλιων, νεκροταφείων, αφοδευτηρίων, το πλύσιμο 
κάδων απορριμμάτων, το κλάδεμα δένδρων, στα νησιά 
Πάτμος και Αρκιοί, τις εργασίες διαχείρισης ανακύκλω¬ 


σης απορριμμάτων του Δήμου Πάτμου και ειδικότερα 
την οργάνωση, εποπτεία και εφαρμογή του συστήματος 
ανακύκλωσης των αστικών απορριμμάτων με την απο¬ 
κομιδή, διαλογή στην πηγή με βάσει τις επιτάξεις της 
οδηγίας 98/2008 της Ε.Ε. 

Κωδικοί ΈΡ\/: 90610000-6 Υπηρεσίες καθαρισμού και 
σάρωσης οδών, 

90514000-3 Υπηρεσίες ανακύκλωσης απορριμμάτων 

90918000-5 «Υπηρεσίες καθαρισμού κάδων» 

90900000-6 «Υπηρεσίες καθαρισμού Αφοδευτηρίων» 

90511000-2 Υπηρεσίες αποκομιδής απορριμμάτων 
Χρηματοδότηση εργασιών: Τακτικά Έσοδα (Ανταποδο¬ 
τικά τέλη). 

Ημερομηνία αποστολής της διακήρυξης στην επίσημη 
εφημερίδα της Ευρωπαϊκής Ένωσης: 13/05/2016. 

Ημερομηνία αποστολής της διακήρυξης στο τεύχος 
δημόσιων συμβάσεων της Εφημερίδας της Κυβερνήσε- 
ως: 17 Μάίου 2016. 

Ημερομηνία εμφάνισης της διακήρυξης στην ειδική 
διαδικτυακή πλατφόρμα του Ε.Σ.Η.ΔΗ.Σ.: 17.05.2016. 

Ημερομηνίαέναρξηςυποβολήςπροσφορών:21.05.2016 
ώρα 12:00. 

Ημερομηνία λήξης υποβολής προσφορών: 13.07.2016, 
ώρα 12:00. 

Προθεσμία για υποβολή διευκρινίσεων επί των όρων 
της Διακήρυξης: Έως και οκτώ (8) τουλάχιστον ημέρες 
πριν από την ημερομηνία που έχει οριστεί ως καταλη¬ 
κτική ημερομηνία για την υποβολή των προσφορών. 

Ημερομηνία και Ώρα αποσφράγισης Προσφορών: 
τέσσερις (4) εργάσιμες ημέρες μετά την καταληκτική 
ημερομηνία υποβολής προσφορών και ώρα 12.00. 

Τόπος κατάθεσης των Προσφορών: Οι προσφορές 
υποβάλλονται στο Εθνικό Σύστημα Ηλεκτρονικών Δη¬ 
μοσίων Συμβάσεων (Ε.Σ.Η.ΔΗ.Σ) στην ηλεκτρονική δι¬ 
εύθυνση νννννν.ρΓοιηίΐΐΊθυε.ςιον.ςιΐ', ενώ τα πρωτότυπα 
έγγραφα κατατίθενται στο Δήμο Πάτμου,Ταχυδρομική 
Δ/νση: Δημαρχείο Πάτμου, Χώρα, Πάτμος, ΤΚ 85500 
84600, Υπεύθυνος υπάλληλος: Μανώλης Πέντες, τηλ. 
2247360311 Τηλεομοιοτυπία: 2247360312 Ηλεκτρ. Δ/ 
νση: ιτΐ3ηοΙί5.ρθηΐθ5(5)1474.5γζθίχί5·9ον.9Γ 

Πάτμος, 13 Μάίου 2016 

Ο Αντιδήμαρχος 

ΑΝΤΩΝΙΟΣ ΜΑΡΑΒΕΛΙΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 












